చాలా ఏళ్ల విరామం తర్వాత చిరంజీవి తీస్తున్న ఖైదీ నంబర్ 150 సినిమా.. సంక్రాంతి కానుకగా జనవరి 11న విడుదల కాబోతోంది. అతడి సినిమా కోసం చిరు అభిమానులు, ఇండస్ట్రీలోని పెద్దలు పలువురు ఆసక్తిగా ఎదురు చూస్తున్నారు. ఇప్పటికే సినిమా ప్రివ్యూలకు సిద్ధం చేస్తున్నారు. అయితే.. చిరంజీవి తనయుడు, ఖైదీ నంబర్ 150తో నిర్మాతగా మారిన రామ్చరణ్ మాత్రం ప్రివ్యూ చూడనని అంటున్నాడు. సినిమా విడుదల రోజే అభిమానులతో కలిసి థియేటర్లో సినిమా చూస్తానని అంటున్నాడు. నిర్మాతగా తాను సినిమాలోని కొన్ని బిట్లను చూశానని, పూర్తి సినిమాను మాత్రం అభిమానుల సమక్షంలో థియేటర్లోనే చూస్తానని వెల్లడించాడు. ప్రివ్యూ చూసే అవకాశం ఉన్నా.. ఆ పని చేయట్లేదని చెప్పాడు. చాలా మంది అభిమానుల్లాగే తానూ చిరంజీవికి పెద్ద అభిమానినని, అభిమానుల కోలాహలం మధ్యే ఆయన డాన్సులు, ఫైట్లను ఎంజాయ్ చేస్తానని వెల్లడించాడు.
chala ella viraamam tarvaata chiranjeevi teestunna khaidi nambar 150 sinima.. sankraanti kaanukagaa janavari 11na vidudala kabotondi. atadi sinima kosam chiru abhimaanulu, industreeloni peddalu paluvuru aasaktigaa eduru chustunnaru. ippatike sinima privyuulaku siddham chestunnaru. ayithe.. chiranjeevi tanayudu, khaidi nambar 150thoo nirmaatagaa maarina ramcharan maatram priview chudanani antunnadu. sinima vidudala roje abhimaanulatho kalisi theaterlo sinima chustaanani antunnadu. nirmaatagaa taanu cinemaaloni konni bitlanu chusanani, puurti sinimaanu maatram abhimaanula samakshamlo theaterlone chustaanani velladinchaadu. priview chuse avakaasam unna.. aa pani cheyatledani cheppaadu. chala mandi abhimaanullaage taanuu chiranjeeviki pedda abhimaaninani, abhimaanula kolahalam madhye aayana daansulu, faitlanu enjay chestaanani velladinchaadu.